《次临封八景韵 其一 江口归帆》
明代·蒙尧佐

云水苍茫湛碧苔，扁舟远近布帆开。微风遽拂残山转，斜日遥望孤屿回。

不尽波光迷渚草，依稀笛韵落江梅。潮平渡日石头合，系缆抠衣览胜徊。

作者简介：蒙尧佐，字宏勋。封川（今广东封开县）人。明神宗万历四十七年（一六一九）贡生。事见明方尚祖纂修、清胡璿续修康熙《封川县志》卷一七。